موريطانيا ولاً موريتانيا ولاً موريتان (رسميا: الجمهورية الإسلامية الموريتانية) هي واحد لبلاد فالشمال لغربي د إفريقيا, نيشان تحت من لمغريب, وجات لأغلبية ديالها فالصًحرا. موريطانيا تيحدًوها من الشمال لمغريب ودزاير, من لغرب لمحيط لأطلسي, من الجنوب السينيݣال, و من الجنوب و الشرق مالي. موريطانيا كانت مستعمرة فرانساوية من 1902 تال 1960, وموراها خدات الإستقلال ديالها. اللغات الرسمية فموريطانيا هوما لعربية ولفرانساوية, وكاين بزاف د الناس اللي تيهضرو لغات إفريقية, ومنها الأمازيغية. الرئيس د موريطانيا ديال دابا هو محمد ولد الغزواني، ولعاصمة ديال لبلاد هي نواكشوط. قبل من لاستعمار لفرانساوي, كانت لأراضي د موريطانيا تابعة للمغريب. ملي استاقلات موريطانيا ف 28 نونبر 1960, مابغاش لمغريب يعتارف بيها, وكان باقي تيعتابرها إقليم د لمغريب. بقات الأمور 9 سنين بحال هاكا حتا بدل لملك لحسن التاني الرأي ديالو واعتارف لمغريب بموريطانيا ف 1969. المغرب و ميلاد موريتانيا